Diari Oficial de la Generalitat Valenciana


Sumari del DOGV 3297, del 30-07-1998 (1998/6405)

DECRET 106/1998, de 21 de juliol, del Govern Valencià, pel qual es modifica el Decret 30/1997, de 26 de febrer, del Govern Valencià, pel qual es va aprovar el Reglament Orgànic i Funcional de la Conselleria de Presidència.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1998/07/21/106/dof/vci/html**

### Dades del document

Número de DOGV
:   3297

Data del DOGV
:   30-07-1998

Secció del DOGV
:   I. DISPOSICIONS GENERALS

Número del document
:   1998/6405


Data del document
:   21-07-1998

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 106/1998, de 21 de juliol, del Govern Valencià, pel qual es modifica el Decret 30/1997, de 26 de febrer, del Govern Valencià, pel qual es va aprovar el Reglament Orgànic i Funcional de la Conselleria de Presidència. [1998/6405]
  
L'especial atenció que pel Govern Valencià es va realitzant en la prevenció de sinistres, i de manera molt especial als incendis forestals, així com la resposta eficaç i urgent amb tots els mitjans disponibles quan aquests es produeixen, i davant de les emergències que es presenten, ha exigit de la Direcció General d'Interior de la Conselleria de Presidència una dedicació prioritària en aquesta matèria, de la qual s'han obtingut resultats satisfactoris en tan transcendent servei prestat a la societat valenciana.
  
D'altra banda, la implantació del telèfon d'emergències 1-1-2 requerirà un especial seguiment fins la seua definitiva posta en servei i ple rendiment. És aquest un servei que el Govern Valencià considera de suma importància per als ciutadans, pel fet que no solament coordinarà els mitjans d'actuació en sinistres, catàstrofes i emergències de caràcter col·lectiu sinó també els de caràcter domèstic i personal, i que possibilitarà, d'immediat, l'assistència a la persona que el requerisca.
  
Tot això, unit a les competències que la Direcció General d'Interior té en matèria d'Administració local, policies, establiments públics i activitats recreatives fa aconsellable que les corresponents a fundacions, associacions, col·legis professionals, registres, notariat, parelles de fet i consultes populars i electorals passen a la Secretaria General de la Conselleria de Presidència, en raó del caràcter institucional d'aquestes competències i, alhora, per alliberar la Direcció General d'unes funcions no relacionades amb la resta d'aquelles que té encomanades.
  
En conseqüència, i en virtut de les atribucions conferides en els articles 35.f), 69 i 70 de la Llei 5/1983, de 30 de desembre, de Govern Valencià, a proposta del conseller de Presidència, i amb la deliberació prèvia del Govern Valencià, en la reunió del dia 21 de juliol de 1998,
  
DECRETE
  
Article únic
  
Se suprimeix el paràgraf e) de l'article 19 del capítol VI «De la Direcció General d'Interior» i es modifica l'article 15 del Decret 30/1997, de 26 de febrer, del Govern Valencià, pel qual s'aprovà el Reglament Orgànic i Funcional de la Conselleria de Presidència, amb la redacció següent:
  
«Article 15
  
1. La Secretaria General té atribuïdes les funcions establides en l'article 75 de la Llei de la Generalitat Valenciana 5/1983, de 30 de desembre, de Govern Valencià, i per altres normes.
  
2. En particular, li corresponen les següents:
  
a) Dirigir i gestionar els serveis generals i dependències comunes de la Conselleria.
  
b) Gestionar la tramitació i coordinació dels convenis i acords de col·laboració del departament, com també supervisar els expedients de contractació que gestionen altres centres directius, tret d'aquells en què els seus òrgans titulars tinguen delegades les facultats per a la seua formalització.
  
c) Elaborar la proposta d'avantprojecte del pressupost anual, tramitar les modificacions pressupostàries i realitzar el seguiment de l'execució del pressupost.
  
d) Dissenyar, executar i mantenir actualitzats els programes d'informació i gestió econòmica de la Conselleria, i establir les directrius per a la correcta gestió de despeses i ingressos i l'òptima utilització dels recursos.
  
e) Tramitar els expedients de contractació.
  
f) Gestionar les despeses de personal de la Conselleria i tramitar les incidències de nòmina.
  
g) Realitzar estudis tècnics i de Dret comparat, així com recopilar documentació sobre matèries de competència de la Conselleria.
  
h) Gestionar els sistemes informàtics centrals del departament.
  
i) Emetre informes jurídics sobre els assumptes que han de sotmetre's al Govern Valencià, al President de la Generalitat Valenciana o a altres òrgans, quan això siga preceptiu o així ho dispose el conseller.
  
j) Prestar assessorament jurídic als òrgans directius del departament i informar sobre la procedència legal de les seues actuacions, projectes, programes, resolucions o disposicions, quan aquells així ho requerisquen, el secretari general ho dispose o ho exigisca l'ordenament jurídic.
  
k) Elaborar estudis i anàlisis relatives a la racionalització i reorganització tant de l'estructura organitzativa de la Conselleria com dels procediments de gestió que en ella es realitzen, coordinant els treballs que en aquesta matèria s'elaboren per altres òrgans o unitats del departament.
  
l) Dissenyar els sistemes d'informació tècnica, així com elaborar, promoure i dirigir la implantació dels projectes informàtics, la creació i manteniment de les aplicacions informàtiques i l'assessorament i suport informàtic a tots els centres de la Conselleria, en coordinació amb la Subsecretaria per a la Modernització de les Administracions Públiques de la Conselleria d'Economia, Hisenda i Administració Pública.
  
m) Tramitar, proposar i, en general, executar els actes de gestió econòmica i administrativa que li corresponguen, dins de l'àmbit funcional del centre directiu i d'acord amb allò establit en les disposicions i instruccions dictades pels òrgans competents.
  
n) Elaborar, emetre informes i proposar disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.
  
o) Organitzar, executar i controlar la política de la Generalitat Valenciana en matèria d'associacions, fundacions, col·legis professionals, registres, notariat, parelles de fet i consultes populars i electorals.
  
p) Qualsevol altra que li encomane el conseller o li conferisquen les disposicions legals».
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 21 de juliol de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI